Document ID: 32005D0932

KOMISIJOS SPRENDIMAS
2005 m. gruodžio 21 d.
iš dalies keičiantis Tarybos direktyvos 91/68/EEB E priedą, atnaujinant avių ir ožkų sveikatos sertifikatų pavyzdžius
(pranešta dokumentu Nr. C(2005) 5506)
(Tekstas svarbus EEE)
(2005/932/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1991 m. sausio 28 d. Tarybos direktyvą 91/68/EEB dėl gyvūnų sveikatos reikalavimų, reglamentuojančių Bendrijos vidaus prekybą avimis ir ožkomis (1), ypač į jos 14 straipsnio 2 dalį,
kadangi:
(1)
Sveikatos sertifikatų pavyzdžiai, skirti Bendrijos vidaus prekybai skerstinomis, penimomis ir veislinėmis avimis ir ožkomis, pateikiami Direktyvos 91/68/EEB E priede kaip I, II ir III pavyzdžiai.
(2)
Valstybės narės susidūrė su sertifikavimo problemomis, kai oficialiai paskirtas veterinarijos gydytojas negalėjo patvirtinti, ar laikomasi buvimo vietos ir judėjimo sustabdymo reikalavimų, nes tokia informacija žinoma tik ūkininkui.
(3)
Sveikatos sertifikatuose turėtų būti pabrėžiama, kad buvimo vietos ir judėjimo sustabdymo informacijos patvirtinimas grindžiamas ūkininko pranešimu arba pagal 2003 m. gruodžio 17 d. Tarybos reglamentą (EB) Nr. 21/2004, nustatantį avių ir ožkų identifikavimo bei registravimo sistemą ir iš dalies keičiantį Reglamentą (EB) Nr. 1782/2003 bei Direktyvas 92/102/EEB ir 64/432/EEB (2), tvarkomų įrašų patikrinimu.
(4)
Todėl Direktyvą 91/68/EEB reikėtų atitinkamai iš dalies pakeisti.
(5)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Direktyvos 91/68/EEB E priedas iš dalies keičiamas pagal šio sprendimo priedą.
2 straipsnis
Šis sprendimas taikomas nuo 2006 m. vasario 15 d.
3 straipsnis
Šis sprendimas skirtas valstybėms narėms.
Priimta Briuselyje, 2005 m. gruodžio 21 d.

Labels: 0
3
6